Twee ongelukke eis drie lewens | Maroela Media
Die motorfietsryer en sy passasier is op slag dood in die trompop botsing met 'n minibustaxi naby Stanger. Foto: Verskaf
Drie mense het hul lewe in twee afsonderlike ongelukke vroeg Sondagoggend in KwaZulu-Natal verloor.
Paul Herbst, woordvoerder van die reddingsdiens IPSS, sê 'n motorfietsryer en sy passasier is omstreeks 05:00 op slag dood in 'n grusame trompop botsing teen 'n minibustaxi op die Doesburgpad by Stanger naby die provinsie se noordkus.
Paramedici het met hul aankoms op die toneel vasgestel dat die bestuurder én sy passasier noodlottig beseer is. 'n Insittende van die taxi het geringe beserings opgedoen, sê Herbst.
Die bakkie het nagenoeg 30 m by 'n brug afgestort. Foto: Verskaf
Die polisie moet nog die oorsaak van die ongeluk vasstel.
In 'n afsonderlike ongeluk het IPSS talle oproepe ontvang nadat 'n bakkiebestuurder by 'n brug afgery het op die R102 naby aMatikulu, sowat 20 km suidoos van Eshowe, ook aan die KwaZulu-Natalse noordkus.
Met hul aankoms het hulle vasgestel die bestuurder van die bakkie het beheer oor sy voertuig verloor en nagenoeg 30 m na benede gestort. Hy het noodlottige beserings opgedoen en is op slag dood.
Die plaaslike brandweerafdeling moes lewenskake gebruik om sy liggaam uit die wrak te bevry, sê Herbst.
eShowe In die nuus IPSS KwaZulu-Natal Stanger
Vrou op snelweg van meer as R100 000 beroof
Taxis verban hulle want hulle dink hulle kan doen wat hulle wil en ry soos hulle wil hulle is n evil op die pad. Hulle veroorsaak 80% van sterftes en ongelukke op die pad.
Dis nie altyd die taxi se skuld. Kyk maar hoe roekeloos ry sommige motorfietsryers.
@jacalas jy kan nie bepaal wie se baan dit is nie, as n voertuig n motorfiets tref spin en draai en skuur hy oor in die pad. Wag maar eers vir volle storie voor jy beskuldigings maak.